stanford-oval/wikipedia huggingface dataset:
กรดไขมันโอเมกา-3
แหล่งอาหาร

| ชื่อสามัญ | กรัม |
| --- | --- |
แฟลกซ์: 11.4
กัญชง: 11.0
ปลาเฮร์ริง ซาร์ดีน: 1.3-2
ปลาแมกเคอเรล: สเปน/แอตแลนติก/แปซิฟิก: 1.1-1.7
ปลาแซลมอน: 1.1-1.9
ปลาแฮลิบัต: 0.60-1.12
ปลาทูน่า: 0.21-1.1
ปลากระโทงดาบ: 0.97
หอย Perna canaliculus (Greenshell/lipped mussels): 0.95
ปลาในวงศ์ Malacanthidae (tilefish): 0.9
ปลาทูน่า (กระป๋องใส่น้ำ): 0.17-0.24
ปลาสกุล Pollachius (Pollock): 0.45
ปลาคอด: 0.15-0.24
ปลาหนัง: 0.22-0.3
ปลาลิ้นหมา: 0.48
ปลากะรัง: 0.23
ปลาโต้อีมอญ: 0.13
Red snapper: 0.29
ปลาฉลาม: 0.83
ปลาอินทรี (King mackerel): 0.36
Hoki (blue grenadier): 0.41
Silver gemfish: 0.40
Blue eye cod: 0.31
หอย Sydney rock oysters: 0.30
ปลาทูน่ากระป๋อง: 0.23
ปลากะพงแดง: 0.22
เนื้อแกะ: 0.12
ไข่ใบใหญ่: 0.109
สตรอว์เบอร์รี หรือกีวี: 0.10-0.20
บรอกโคลี: 0.10-0.20
ปลากะพงขาว: 0.100
กุ้งกุลาดำ: 0.100
เนื้อแดงมันน้อย: 0.031
ไก่งวง: 0.030
นม: 0.00
แหล่งอาหาร > ค่าแนะนำทางอาหาร

ในสหรัฐอเมริกา สถาบันการแพทย์ (Institute of Medicine) เป็นผู้ตีพิมพ์ค่าอ้างอิงในเรื่องการทานอาหาร ซึ่งรวมค่าเฉลี่ยโภชนาการที่ควรได้รับแต่ละวัน (RDA) ค่าเปอร์เซ็นต์พลังงานช่วงต่ำสุดจนถึงสูงสุดที่ควรได้รับจากอาหารแต่ละชนิด (AMDR) เช่น ไขมัน
เมื่อไร้หลักฐานพอที่จะตั้งค่า RDA สถาบันอาจกำหนดค่าโภชนาการที่คนปกติควรได้รับ (AI) ซึ่งมีความหมายคล้ายคลึงกัน แต่ชัดเจนทางหลักฐานน้อยกว่า
AI สำหรับกรดลิโนเลนิกอัลฟา (α-linolenic acid) อยู่ที่ 1.6 กรัม/วันสำหรับชาย และ 1.1 กรัม/วันสำหรับหญิง โดยมีค่า AMDR ที่ 0.6-1.2% ของพลังงานทั้งหมดที่ได้รับ
เพราะ EPA และ DHA มีฤทธิ์ทางสรีรภาพมากกว่า ALA จึงไม่อาจประเมินค่า AMDR เป็นค่าเดียวสำหรับกรดไขมันโอเมกา-3 ทั้งหมด
10% ของ AMDR สามารถบริโภคเป็น EPA และ/หรือ DHA ได้
สถาบันการแพทย์ไม่ได้ตั้งค่า RDA หรือ AI สำหรับ EPA, DHA และกรดไขมันผสม จึงไม่มีค่า Daily Value สำหรับฉลากอาหารและอาหารเสริม และไม่มีอาหารหรืออาหารเสริมที่สามารถบอกได้ว่าเป็นแหล่งที่ดี[ต้องการอ้างอิง]
ในเรื่องความปลอดภัย ไม่มีหลักฐานพอจนถึงปี 2005 เพื่อตั้งค่าสารอาหารสูงสุดที่บริโภคได้แต่ละวัน (upper tolerable limit) สำหรับกรดไขมันโอเมกา-3
แม้องค์การอาหารและยาสหรัฐจะแนะนำว่า ผู้ใหญ่สามารถบริโภค DHA และ EPA อย่างปลอดภัย 3 กรัม/วัน โดยไม่ควรได้เกิน 2 กรัมจากอาหารเสริม
สมาคมหัวใจอเมริกัน (AHA) แนะนำให้ทาน EPA และ DHA เพราะประโยชน์ต่อหัวใจและหลอดเลือด บุคคลที่ไม่มีประวัติโรคหลอดเลือดเลี้ยงหัวใจหรือกล้ามเนื้อหัวใจตายเหตุขาดเลือด ควรบริโภคปลาไขมันสูง 2 ครั้งต่ออาทิตย์
และให้ใช้เป็นการรักษาที่สมเหตุผล (Treatment is reasonable) สำหรับผู้ได้รับวินิจฉัยว่าเป็นโรคหลอดเลือดเลี้ยงหัวใจ
สำหรับผู้ที่เป็นโรค AHA ไม่ได้แนะนำขนาดโดยเฉพาะ ๆ แต่ให้ข้อสังเกตว่า การทดลองโดยมากทดสอบที่ขนาด 1,000 มก./วัน
ประโยชน์น่าจะลดความเสี่ยงสัมพัทธ์ได้ถึง 9%
องค์การความปลอดภัยอาหารของสหภาพยุโรป (EFSA) ได้อนุมัติให้อ้างว่า "EPA และ DHA มีส่วนทำให้หัวใจทำงานได้เป็นปกติ" สำหรับผลิตภัณฑ์ที่มี EPA + DHA อย่างน้อย 250 มก. 
แต่ก็ไม่ได้พูดถึงบุคคลที่มีโรคหัวใจอยู่แล้ว
ส่วนองค์การอนามัยโลกแนะนำให้ทานปลาเป็นปกติ (1-2 ที่ต่ออาทิตย์ เท่ากับได้ EPA + DHA 500 มก./วัน) เพื่อป้องกันโรคหลอดเลือดเลี้ยงหัวใจ และโรคหลอดเลือดสมองเหตุขาดเลือด (ischaemic stroke)
แหล่งอาหาร > การปนเปื้อน

การสั่งสมโลหะเป็นพิษในปริมาณน้อย ๆ โดยเฉพาะจากปรอท ตะกั่ว นิกเกิล สารหนู และแคดเมียม เป็นความเสี่ยงอย่างหนึ่งในการบริโภคอาหารเสริมคือน้ำมันปลา
แต่สารปนเปื้อนอื่น ๆ (รวมทั้ง PCBs, furan, dioxins และ PBDEs) ก็อาจพบโดยเฉพาะน้ำมันปลาที่ไม่ทำให้บริสุทธิ์ดี[ต้องการอ้างอิง]
แต่โลหะหนักเป็นพิษเพราะบริโภคน้ำมันปลาเป็นอาหารเสริมก็มีโอกาสน้อยมาก เพราะโลหะหนักเข้ายึดกับโปรตีนในเนื้อปลาได้ดียิ่งกว่าที่จะสะสมในน้ำมัน
งานทดลองอิสระในปี 2005 ตรวจสอบผลิตภัณฑ์น้ำมันปลา 44 ตัวอย่างในสหรัฐแล้วพบว่า ทั้งหมดผ่านมาตรฐานความปลอดภัยเนื่องกับสิ่งปนเปื้อน
องค์กรเพื่อโภชนาการที่เชื่อถือได้ (Council for Responsible Nutrition) และองค์การอนามัยโลก เป็นผู้ตีพิมพ์มาตรฐานเกี่ยวกับสิ่งปนเปื้อนในในน้ำมันปลาตั้งแต่การเริ่มองค์กร
และที่เข้มงวดที่สุดในปัจจุบันก็คือมาตรฐานน้ำมันปลาสากล (International Fish Oils Standard) 
น้ำมันปลาที่กลั่นแยกในระดับโมเลกุล (molecular distillation) ในสุญญากาศปกติจะผ่านมาตรฐานระดับนี้
สิ่งปนเปื้อนที่ระบุปกติจะมีหน่วยเป็น "ส่วนต่อพันล้านหรือแสนล้านส่วน (parts per billion/trillion)"
แหล่งอาหาร > ปลา

แหล่งอาหารที่มี EPA และ DHA มากก็คือปลามีไขมันสูง (oily fish) เช่น ปลาแซลมอน, เฮร์ริง, แมกเคอเรล, กะตัก, ปลากลุ่ม menhaden (สกุล Brevoortia และ Brevoortia) และซาร์ดีน
น้ำมันจากปลาเหล่านี้มีกรดไขมันโอเมกา-3 สูงเป็น 7 เท่าของกรดไขมันโอเมกา-6
ปลามีไขมันสูงอื่น ๆ เช่น ทูน่า ก็มีกรดไขมัน n-3 เยี่ยงนี้เช่นกันแต่น้อยกว่า
ผู้บริโภคปลามีไขมันสูงควรระวังเรื่องโลหะหนักและมลพิษที่ละลายไขมันได้อื่น ๆ เช่น PCBs และ dioxins ซึ่งมักจะสั่งสมยิ่ง ๆ ขึ้นตามลำดับโซ่อาหาร
แต่หลังจากทำการปริทัศน์อย่างละเอียด นักวิชาการคณะสาธารณสุขแห่งมหาวิทยาลัยฮาร์วาร์ดได้ตีพิมพ์ในวารสาร JAMA (2006)
โดยรายงานว่า ประโยชน์ของปลาคุ้มค่าความเสี่ยงกว่ามาก
แม้ปลาจะเป็นแหล่งกรดไขมันโอเมกา-3 แต่ปลาก็ไม่ได้สังเคราะห์เอง
เพราะได้มาจากสาหร่าย (โดยเฉพาะจากสาหร่ายเซลล์เดียว) หรือจากแพลงก์ตอนเนื่องกับอาหาร
ในกรณีปลาเลี้ยง ปลาจะได้กรดไขมันมาจากอาหารเลี้ยงคือน้ำมันปลา
ในปี 2009 น้ำมันปลาที่ผลิตทั่วโลก 81% ใช้เลี้ยงพืชและสัตว์น้ำ
แหล่งอาหาร > ปลา > น้ำมันปลา

ข้อมูลเพิ่มเติม: น้ำมันปลา
น้ำมันปลาทะเลและน้ำจืดจะต่างกันโดย arachidonic acid, EPA และ DHA
และจะมีผลต่างกันต่อลิพิดในอวัยวะของร่างกายต่าง ๆ กันด้วย
ร่ายกายอาจนำน้ำมันปลาต่าง ๆ ไปใช้ได้ไม่เท่ากัน
งานศึกษา 4 งานได้เปรียบเทียบชีวปริมาณออกฤทธิ์ของน้ำมันปลาในรูปแบบ glyceryl ester และ ethyl ester
งาน 2 งานสรุปว่า รูปแบบ glyceryl ester ที่มีตามธรรมชาติดีกว่า แต่งานที่เหลือไม่พบความต่างกันอย่างสำคัญ
แต่ก็ไม่มีงานใดที่พบว่ารูปแบบ ethyl ester นั้นดีกว่า แม้จะผลิตได้ในราคาถูกกว่า
แหล่งอาหาร > เคย

น้ำมันเคยก็เป็นแหล่งกรดไขมันโอเมกา-3 เหมือนกัน
แม้น้ำมันเคยจะมี EPA + DHA น้อยกว่า (62.8%) แต่ก็พบว่า มีผลคล้ายกับน้ำมันปลาต่อระดับลิพิดในเลือดและต่อสารส่อการอักเสบในผู้ที่มีสุขภาพดี
แม้จะไม่ใช่สัตว์ใกล้สูญพันธุ์ แต่เคยก็เป็นอาหารหลักของสัตว์ทะเลหลายอย่างรวมทั้งวาฬ ซึ่งทำให้เป็นห่วงในเรื่องความยั่งยืน
แหล่งอาหาร > แหล่งจากพืช

ตาราง 1. เปอร์เซ็นต์กรดลิโนเลนิกอัลฟา (ALA) ในน้ำมันเมล็ดพืช
| ชื่อสามัญ | ชื่ออื่น | Linnaean name | % ALA |
| --- | --- | --- | --- |
| น้ำมันเมล็ดกีวี | Chinese gooseberry | Actinidia deliciosa | 63 |
| Perilla | ชิโซะ | Perilla frutescens | 61 |
| เมล็ดชีอา | chia sage | Salvia hispanica | 58 |
| แฟลกซ์ | ลินซีด | Linum usitatissimum | 53 – 59 |
| Lingonberry | Cowberry | Vaccinium vitis-idaea | 49 |
| น้ำมันเมล็ดมะเดื่อ | Common Fig | Ficus carica | 47.7 |
| Camelina | Gold-of-pleasure | Camelina sativa | 36 |
| คุณนายตื่นสาย | Purslane, Portulaca | Portulaca oleracea | 35 |
| แรสเบอรีดำ | black raspberry | Rubus occidentalis | 33 |
| กัญชง |  | Cannabis sativa | 19 |
| คาโนลา | น้ำมันเมล็ดผักกาด | หลัก ๆ คือ Brassica napus |   9-11 |
ตาราง 2. อัตราส่วนของกรดลิโนเลนิกอัลฟาในอาหาร
| ชื่อสามัญ | Linnaean name | % ALA |
| --- | --- | --- |
| เมล็ดแฟลกซ์ | Linum usitatissimum | 18.1 |
| เมล็ดกัญชง | Cannabis sativa | 8.7 |
| Butternuts (สกุลวอลนัต) | Juglans cinerea | 8.7 |
| Persian walnuts (วอลนัต) | Juglans regia | 6.3 |
| ถั่วพีแคน | Carya illinoinensis | 0.6 |
| เฮเซลนัต | Corylus avellana | 0.1 |
เมล็ดแฟลกซ์ (หรือลินซีด) (Linum usitatissimum) และน้ำมันของมันน่าจะเป็นแหล่งกรดไขมันโอเมกา-3 คือกรดลิโนเลนิกอัลฟา (ALA) ซึ่งได้มากที่สุดจากพืช โดยปกติจะเป็น ALA 55% ทำให้มีกรดไขมันโอเมกา-3 มากกว่าเป็น 6 เท่าของน้ำมันปลาโดยมาก
ส่วนหนึ่งจากนี้ร่างกายจะเปลี่ยนเป็น EPA กับ DHA แม้เปอร์เซ็นต์ที่เปลี่ยนอาจจะต่างกันระหว่างหญิงชาย
ในปี 2013 สถาบันวิจัยในสหราชอาณาจักรแห่งหนึ่งรายงานว่า ได้พัฒนาพืชดัดแปลงพันธุกรรมวงศ์ผักกาดสกุล Camelina ที่ผลิตทั้ง EPA และ DHA
น้ำมันที่ได้จากเมล็ดพันธุ์หนึ่งจะมี EPA 11% และ DHA 8% โดยเฉลี่ย และมี EPA 24% ในอีกพันธุ์หนึ่ง
แหล่งอาหาร > ไข่

ไข่ที่ได้จากไก่เลี้ยงด้วยพืชและแมลงจะมีระดับกรดไขมันโอเมกา-3 มากกว่าไก่ที่เลี้ยงด้วยข้าวโพดและถั่วเหลือง
นอกจากจะเลี้ยงไก่ด้วยพืชและแมลง การใส่น้ำมันปลาในอาหารเลี้ยงก็จะเพิ่มความเข้มข้นของกรดไขมันโอเมกา-3 ในไข่
การใส่เมล็ดแฟลกซ์และคาโนลาซึ่งต่างก็เป็นแหล่งกรดลิโนเลนิกอัลฟาที่ดีในอาหารของไก่ จะเพิ่มกรดไขมันโอเมกา-3 ในไข่ โดยหลัก DHA
การเพิ่มสาหร่ายสีเขียวหรือสาหร่ายทะเลเข้าในอาหารจะเพิ่มทั้ง DHA และ EPA ซึ่งเป็นรูปแบบกรดไขมันโอเมกา-3 ที่องค์การอารหาและยาสหรัฐอนุมัติให้โฆษณาว่ามีประโยชน์ต่อสุขภาพได้
สิ่งที่ผู้บริโภคบ่นมากที่สุดก็คือ "ไข่โอเมกา-3 บางครั้งจะเหม็นคาวถ้าไก่ได้อาหารเป็นน้ำมันสัตว์/พืชทะเล "
แหล่งอาหาร > เนื้อ

กรดไขมันโอเมกา-3 เกิดในคลอโรพลาสต์ของพืชใบเขียวและสาหร่าย
ในขณะที่สาหร่ายทะเลและสาหร่ายจะเป็นต้นกำเนิดกรดไขมันโอเมกา-3 ที่มีในปลา หญ้าก็เป็นต้นกำเนิดกรดไขมันที่พบในสัตว์ที่เลี้ยงด้วยหญ้า
เมื่อให้วัวควายเลิกกินหญ้าที่มีกรดไขมันโอเมกา-3 สูง แล้วส่งไปยังที่เลี้ยงขุนไขมันด้วยธัญพืชที่ขาดกรดไขมันโอเมกา-3 สัตว์ก็จะสูญไขมันดีที่สะสมเช่นนี้ไป
สัตว์ยิ่งอยู่ในที่เลี้ยงขุนไขมันนานเท่าไร ปริมาณกรดไขมันโอเมกา-3 ก็ลดลงเท่านั้น
อัตราส่วนของกรดไขมันโอเมกา-6:โอเมกา-3 ของวัวควายที่เลี้ยงด้วยหญ้าอยู่ที่ 2:1 ซึ่งทำให้เป็นแหล่งกรดไขมันโอเมกา-3 ที่ดีกว่าเนื้อที่เลี้ยงด้วยธัญพืช ซึ่งปกติมีอัตราส่วนที่ 4:1
งานศึกษาที่กระทรวงเกษตรสหรัฐร่วมมือกับนักวิจัยจากมหาวิทยาลัยในรัฐเซาท์แคโรไลนาได้เปรียบเทียบเนื้อวัวควายที่เลี้ยงด้วยหญ้ากับที่เลี้ยงด้วยธัญพืช
นักวิจัยพบว่า เนื้อที่เลี้ยงด้วยหญ้าชุ่มชื้นกว่า, มีลิพิดน้อยกว่า 42.5%, มีไขมันรวมน้อยกว่า 54%, มีบีตา-แคโรทีนสูงกว่า 54%, มีวิตามินอี (alpha-tocopherol) สูงกว่า 288%, มีวิตามินบี คือ ไทอามีนและไรโบเฟลวินสูงกว่า, มีแร่ธาตุคือแคลเซียม แมกนีเซียม และโพแทสเซียมสูงกว่า, มีกรดไขมันโอเมกา-3 รวมสูงกว่า 193%, มีกรด CLA (cis-9, trans-11 octadecenoic acid) ซึ่งเป็น กรดลิโนเลอิกพันธะคู่สลับเดียว (conjugated) และอาจช่วยสู้กับมะเร็ง, มีกรด vaccenic (ซึ่งอาจเปลี่ยนเป็น CLA), มีไขมันอิ่มตัวที่สัมพันธ์กับโรคหัวใจน้อยกว่า และมีอัตรากรดไขมันโอเมกา-6 ต่อโอเมกา-3 ที่ถูกสุขภาพกว่า (คือ 1.65 เทียบกับ 4.84)
ส่วนปริมาณโปรตีนและคอเลสเตอรอลจะเท่ากัน
กรดไขมันโอเมกา-3 ในเนื้อไก่อาจเพิ่มได้โดยเลี้ยงไก่ด้วยธัญพืชที่มีกรดไขมันโอเมกา-3 สูงรวมทั้ง เมล็ดแฟลกซ์ เมล็ดชีอา และเมล็ดคาโนลา
เนื้อจิงโจ้ก็เป็นแหล่งกรดไขมันโอเมกา-3 ด้วยโดยเนื้อที่ไม่มีกระดูกจะมี 74 มก./เนื้อ 100 ก.
แหล่งอาหาร > น้ำมันแมวน้ำ

น้ำมันแมวน้ำเป็นแหล่ง EPA, DPA และ DHA ตามกระทรวงสุขภาพแคนาดา มันช่วยในพัฒนาการของสมอง ตา และประสาทในเด็กจนกระทั่งถึงอายุ 12 ขวบ
แต่ผลิตภัณฑ์แมวน้ำทั้งหมดไม่สามารถนำเข้าสหภาพยุโรปได้
แหล่งอาหาร > แหล่งอื่น ๆ

ปัจจุบันมีแนวโน้มในการเสริมอาหารด้วยกรดไขมันโอเมกา-3
บริษัทอาหารทั่วโลกเริ่มวางขายผลิตภัณฑ์เสริมกรดไขมันโอเมกา-3 รวมทั้งขนมปัง มายองเนส พิซซ่า โยเกิร์ต น้ำส้ม พาสตาสำหรับเด็ก นม ไข่ ข้าวโพดคั่ว ขนมหวาน และนมผสมเลี้ยงทารก[ต้องการอ้างอิง]
สาหร่ายเซลล์เดียว Crypthecodinium cohnii และ Schizochytrium มี DHA มาก แต่มี EPA น้อย และสามารถผลิตขายด้วยเครื่องปฏิกรณ์ชีวภาพ (bioreactor)
น้ำมันจากสาหร่ายชั้น Phaeophyceae (brown algae, kelp) ก็เป็นแหล่งโอเมก้า 3 6 9 EPA ด้วย
สาหร่ายสกุล Nannochloropsis ก็เช่นกัน
ในปี 2006 วารสารวิทยาศาสตร์เกี่ยวกับผลิตภัณฑ์นม Journal of Dairy Science ตีพิมพ์งานศึกษาที่พบว่า เนยที่ทำจากนมวัวที่เลี้ยงด้วยหญ้ามีกรดลิโนเลนิกอัลฟามากกว่าที่ทำจากนมวัวที่กินหญ้าน้อย
แหล่งข้อมูลอื่น

"กรดไขมันโอเมกา". คอลัมน์ ส่องโรค ไขสุขภาพ, Matichon Online. 2007-10-23. คลังข้อมูลเก่าเก็บจากแหล่งเดิมเมื่อ 2007-11-17.
Allport, Susan. The Queen of Fats: Why Omega−3s Were Removed from the Western Diet and What We Can Do to Replace Them. University of California Press, September 2006. OCLC 801139991.
Chow, Ching Kuang. Fatty Acids in Foods and Their Health Implications. Routledge Publishing. New York. 2001. OCLC 25508943. *Clover, Charles.
The End of the Line: How overfishing is changing the world and what we eat. Ebury Press, London 2004. OCLC 67383509.
Greenberg, Paul (2018). The Omega Principle: Seafood and the Quest for a Long Life and a Healthier Planet. New York: Penguin Press. ISBN 9781594206344. OCLC 1007552654.
Stoll, Andrew L. The Omega−3 Connection: how you can restore your body's natural balance and treat depression. Simon & Schuster 2001. OCLC 670441405.
| ด ค กประเภทของลิพิด |
| --- | --- |
ทั่วไป:  ความอิ่มตัว: ไขมันอิ่มตัว  ไขมันไม่อิ่มตัว  ไขมันไม่อิ่มตัวมีพันธะคู่เดี่ยว  ไขมันไม่อิ่มตัวมีพันธะคู่หลายคู่  กรดไขมันจำเป็น  อื่น ๆ: ไขมัน  น้ำมัน 
รูปร่าง:  ไขมันทรานส์  กรดไขมันโอเมกา-3  กรดไขมันโอเมกา-6  กรดไขมันโอเมกา-9 
Eicosanoid:  Arachidonic acid  โพรสตาแกลนดิน  Prostacyclin  Thromboxane  Leukotriene 
กรดไขมัน:  Caprylic acid  Capric acid  กรดลอริก  กรดไมริสติก  กรดปาลมิติก  กรดสเตียริก  กรดอะราคิดิก  กรดเบฮินิก  กรดลิกโนซีริก 
Glyceride:  โมโนกลีเซอไรด์  ไดกลีเซอไรด์  ไตรกลีเซอไรด์ Triheptanoin  Trimyristin  Tripalmitin  Tristearin  Trilinolein  Triolein 
ฟอสโฟลิพิด:  Phosphatidylserine  Phosphatidylinositol  Phosphatidyl ethanolamine  Cardiolipin  Dipalmitoylphosphatidylcholine 
Sphingolipid:  Ceramide 
สเตอรอยด์:  คอเลสเตอรอล  คอร์ติโคสเตอรอยด์  Sex steroid  Secosteroid 
โครงสร้างทางเคมีของ eicosapentaenoic acid (EPA)
โครงสร้างทางเคมีของ docosahexaenoic acid (DHA)
แคปซูลน้ำมันปลา
ชีอาเป็นพืชที่ปลูกเพื่อเมล็ดที่มีกรดลิโนเลนิกอัลฟา (ALA) สูง
เมล็ดแฟลกซ์มีน้ำมันลินซีดซึ่งมีกรดลิโนเลนิกอัลฟาสูง
ออตตาวา

| ออตตาวา |
| --- | --- |
เมืองหลวงของสหพันธ์
City of Ottawa Ville d'Ottawa
Centre Block on Parliament Hill, the National War Memorial in downtown Ottawa, the National Gallery of Canada, and the Rideau Canal with Château Laurier
   ธง ตราอาร์ม
สมญา:  "Bytown" 
คำขวัญ: "Advance-Ottawa-En Avant" เขียนด้วยภาษาทางการสองภาษา
ออตตาวาที่ตั้งภายในรัฐออนแทรีโอแสดงแผนที่รัฐออนแทรีโอออตตาวาที่ตั้งภายในประเทศแคนาดาแสดงแผนที่แคนาดา
พิกัด: 45°25′29″N 75°41′42″W﻿ / ﻿45.42472°N 75.69500°W﻿ / 45.42472; -75.69500
ประเทศ: แคนาดา
รัฐ: ออนแทรีโอ
แคว้น: National Capital Region
ก่อตั้ง: 1826 ในฐานะBytown
ก่อตั้ง: 1855 ในฐานะเมืองออตตาวา
รวมตัวกัน: 1 มกราคม ค.ศ.2001
การปกครอง
 • นายกเทศมนตรี: จิม วอตสัน
 • สภาเทศบาลเมือง: Ottawa City Council
 • Federalrepresentation:  List of MPs Chandra Arya (LPC) Mona Fortier (LPC) Andrew Leslie (LPC) Karen McCrimmon (LPC) David McGuinty (LPC) Catherine McKenna (LPC) Pierre Poilievre (CPC) Anita Vandenbeld (LPC) 
 • Provincialrepresentation:  List of MPPs Nathalie Des Rosiers (OLP) John Fraser (OLP) Merrilee Fullerton (PC) Goldie Ghamari (PC) Joel Harden (NDP) Marie-France Lalonde (OLP) Lisa MacLeod (PC) Jeremy Roberts (PC) 
พื้นที่
 • เมืองหลวงของสหพันธ์: 2,790.31 ตร.กม. (1,077.34 ตร.ไมล์)
 • พื้นดิน: 2,778.10 ตร.กม. (1,072.63 ตร.ไมล์)
 • เขตเมือง: 520.82 ตร.กม. (201.09 ตร.ไมล์)
 • รวมปริมณฑล: 6,767.41 ตร.กม. (2,612.91 ตร.ไมล์)
ความสูง: 70 เมตร (230 ฟุต)
ประชากร (2021)
 • เมืองหลวงของสหพันธ์: 1,017,449 (อันดับ 4) คน
 • ความหนาแน่น: 365 คน/ตร.กม. (950 คน/ตร.ไมล์)
 • เขตเมือง: 1,068,821  คน
 • ความหนาแน่นเขตเมือง: 1,954 คน/ตร.กม. (5,060 คน/ตร.ไมล์)
 • รวมปริมณฑล: 1,488,307 (อันดับ 4) คน
 • ความหนาแน่นรวมปริมณฑล: 185 คน/ตร.กม. (480 คน/ตร.ไมล์)
 • เดมะนิม: Ottawan
เขตเวลา: UTC-05:00 (EST)
 • ฤดูร้อน  (เวลาออมแสง): UTC-04:00 (EDT)
Postal code span: K0A-K4C
รหัสพื้นที่: 613, 343
GDP: CA$76.6 พันล้าน (2016)
GDP ต่อหัว: CA$57,849 (2016)
เว็บไซต์: ottawa.ca 
ถนนในออตตาวา
ออตตาวา (อังกฤษ: Ottawa, /ˈɒtəwə/ ( ฟังเสียง), /ˈɒtəwɑː/; เสียงอ่านภาษาฝรั่งเศสแบบแคนาดา: [​ɔtawa]) เป็นเมืองหลวงของแคนาดาซึ่งเจริญขึ้นอย่างรวดเร็ว ด้วยความปลอดภัยและด้วยความสวยงามของออตตาวา ทำให้นักท่องเที่ยวประทับใจกับสถานที่ทางประวัติศาสตร์ พิพิธภัณฑ์ สวนสาธารณะ ซึ่งมีอยู่มากมายทั่วทั้งเมือง อีกทั้งยังตื่นตาตื่นใจไปกับความบันเทิงหลากหลายรูปแบบในเวลากลางคืน
จากการล่องเรือในแม่น้ำออตตาวาช่วงหน้าร้อนไปถึงการเล่นสเกตน้ำแข็งที่คลองรีโด ในช่วงฤดูหนาว ทำให้ออตตาวาเป็นเมืองที่มีกิจกรรมให้ทำตลอดทุกฤดู อีกทั้งยังเป็นเมืองที่มีชีวิตชีวา ปลอดภัย และมีประเพณีต่าง ๆ สถานที่สำคัญทางประวัติศาสตร์ อนุสาวรีย์ และสวนสาธารณะให้เที่ยวชมเป็นจำนวนมาก
แหล่งข้อมูลอื่น

เว็บไซต์ทางการ
ดูข้อมูลทางภูมิศาสตร์ที่เกี่ยวข้องกับ ออตตาวา ที่โอเพินสตรีตแมป
ออตตาวา ที่เว็บไซต์ Curlie
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF  เวิลด์แคต 
ประจำชาติ:  ฝรั่งเศส 2  BnF data 2  เยอรมนี  อิสราเอล  สหรัฐ  ญี่ปุ่น  เช็กเกีย  โครเอเชีย 
ภูมิศาสตร์:  มิวสิกเบรนซ์ พื้นที่ 
อื่น ๆ:  NARA  IdRef
ออ-อี

2014 ซิงเกิลโดยเครยอนป๊อป
ออ-อี (อังกฤษ: Uh-ee; เกาหลี: 어이) ซิงเกิลอัลบั้มชุดที่สี่ และซิงเกิลที่หกของเครยอนป๊อป เกิร์ลกรุปสัญชาติเกาหลีใต้ ในสังกัดโครมเอนเตอร์เทนเมนต์และโซนีมิวสิก  เผยแพร่ในวันแรก คือ 1 เมษายน ค.ศ. 2014
ที่มาและการเผยแพร่

ออ-อี เป็นซิงเกิลสนุกสนานในแบบเฮาส์ผสมกับทร็อต ซึ่งเป็นเพลงพื้นบ้านหรือเพลงแบบลูกทุ่งของเกาหลี เจฟฟ์ เบนจามิน แห่งนิตยสารบิลบอร์ดวิจารณ์ว่าเป็น "ไฮเปอร์เทคโนแดนซ์บีท" ที่จะปรับตัวให้เข้ากับแดนซ์แดนซ์เรโวลูชัน ในขณะที่โจนาธาน เฉิง ของเดอะวอลล์สตรีทเจอร์นัลตั้งข้อสังเกตว่าเป็นซิงเกิลที่มีดนตรีหนักและเต้นยาก
ออ-อี ถูกนำมาแสดงครั้งแรกในวันที่ 28 มีนาคม ค.ศ. 2014 ที่ออลเลห์สแควร์ในกรุงโซล ก่อนที่จะเปิดตัวด้วยภาพของเหล่าสมาชิกในทวิตเตอร์ของวง ที่แต่งกายด้วยชุดที่ดัดแปลงมาจากชุดฮันบก ชุดแต่งกายประจำชาติของเกาหลี ด้วยเสื้อและกางเกงที่ทำมาจากผ้าป่านสีขาวกับรองเท้ายางสีขาวแบบพื้นบ้าน และสวมถุงเท้ากับผ้าคลุมผมสีแดง ขณะที่ลากกระเป๋าเดินทางและแว่นตาดำโดยมีภาพเมืองที่หรูหราเป็นฉาก ซึ่งคงความสวยงามตามวัฒนธรรมพื้นบ้านพร้อมทั้งเผยแฟชั่นสนามบินไปในขณะเดียวกัน และได้นำแสดงอย่างเป็นทางการในรายการเอ็ม!เคาต์ดาวน์ ในวันที่ 3 เมษายน ปีเดียวกัน  โดยมีท่าเต้นที่สนุกสนาน คือ ท่าขาไก่ ด้วยการจับขาข้างขวาแล้วกระโดดโยกตัวด้วยขาซ้ายเพียงข้างเดียว
มิวสิกวิดีโอ ได้มีบุคคลในวงการเค-ป๊อปและวงการบันเทิงร่วมแสดงด้วยมากมาย ทั้ง เค-มัช, ดีเจด็อก, สมาชิกวงบ๊อบเกิร์ลส์ และนักแสดงตลก ยุน ซัง-โฮ โดยมียอดผู้ชมมากถึงล้านวิวภายในวันแรกที่เปิดตัว และจนถึงเดือนมกราคม ค.ศ. 2015 มิวสิกวิดีโอก็ยังคงติดอันดับมิวสิกวิดีโอที่มีผู้ชมมากถึง 7.2 ล้านครั้ง จากหลายประเทศทั่วโลก จนเป็นอันดับ 8 ของวงการเค-ป๊อป และในสหรัฐอเมริกาติดอันดับ 4 จากบรรดามิวสิกวิดีโอทั้งหมดทั่วโลก
แต่หลังจากที่เผยแพร่ได้ไม่นาน ทางสถานีโทรทัศน์เคบีเอส ซึ่งเป็นหนึ่งในสถานีโทรทัศน์ยักษ์ใหญ่แห่งหนึ่งของเกาหลีใต้ได้แบนเพลงและมิวสิกวิดีโอดังกล่าว เนื่องจากให้เหตุผลว่าเนื้อเพลงบางท่อนตรงกับสำนวนภาษาญี่ปุ่น นั่นคือคำว่า "ppikka" ซึ่งตรงกับในภาษาเกาหลีคือ "bbunjjuck" ซึ่งหมายถึงการส่องประกายและความงดงาม ทำให้ทางสถานี ซึ่งถือเป็นสื่อมวลชนหลักของประเทศมองว่าไม่สมควรอย่างยิ่งที่จะนำซิงเกิลดังกล่าวมาเผยแพร่ผ่าน ซึ่งทางต้นสังกัดต้องนำเนื้อเพลงท่อนนี้กลับไปแก้ไขใหม่เป็น "bbunjjuck" เพื่อให้สอดคคล้องกับภาษาเกาหลีในที่สุด เนื่องจากความสัมพันธ์ระหว่างสองประเทศนี้เป็นเรื่องละเอียดอ่อน  แต่กับสถานีโทรทัศน์แห่งอื่น ๆ กลับไม่มีปัญหาดังกล่าว
และจากออ-อี นี้เอง ที่ทำให้เครยอนป๊อปได้รับเลือกจากเลดี้กาก้า ศิลปินป๊อปชื่อดังระดับโลกชาวอเมริกัน  ให้เป็นวงเปิดแสดงคอนเสิร์ต Lady Gaga's ArtRave: The Artpop Ball ซึ่งเป็นทัวร์คอนเสิร์ตที่ทวีปอเมริกาอเมริกาเหนือ ตั้งแต่วันที่ 26 มิถุนายน–22 กรกฎาคม ในปีเดียวกัน แต่เครยอนป๊อปสามารถร่วมงานได้เพียงเดือนเดียว เนื่องจากมีตารางงานแน่นขนัดที่เกาหลีใต้  ซึ่งเลดี้กาก้าก็ยอมรับเงื่อนไขนี้และยังให้เวลาเครยอนป๊อปแสดงนานถึง  30 นาที ในแต่ละครั้ง
รายชื่อเพลง

เพลงทั้งหมดประพันธ์โดยคัง จิน-วู
| ลำดับ | ชื่อเพลง | ยาว |
| --- | --- | --- |
| 1. | "Uh-ee" (어이) | 3:13 |
| 2. | "Uh-ee (Inst.)" | 3:13 |
| ความยาวทั้งหมด: | ความยาวทั้งหมด: | 6:26 |
เครดิตและบุคคลเบื้องหลัง

ฮวาง ฮยุน-จาง – โปรดิวเซอร์พิเศษ
ลี เซือง-ยอน –  โปรดิวเซอร์ร่วม
คัง จิน-วู – โปรดิวเซอร์เพลง, เขียนเพลง, ผู้กำกับเสียงร้อง, ช่างเสียง
โชอา – คอรัส
ฮง เซือง-จุน ที่ ฮงซาวด์มิกซ์แลบ – ช่างมิกซ์
คิม กวาง-มิน ที่ ฮงซาวด์มิกซ์แลบ – ผู้ช่วยมิกซ์
ชอย ฮโย-เยือง ที่ ซูโอโนเรียบเรียง – ช่างเรียบเรียง
จู จาง-อิล, ลี ยุน-ซโอ – กำกับศิลป์และออกแบบ
จาง วอน-โซก – ถ่ายภาพ
ลี ซูล-จี, ริว ซอง-ฮวา, คิม อูล-จิ, ลี โก-อูล – ทีมงานฝ่ายศิลป์
ลี แจ-โซก (ออลจัง) – วาดรูป
รายชื่อจากด้านในปกอัลบั้ม
ประวัติการเผยแพร่

| ประเทศ | วันที่ | รูปแบบ | ค่ายเพลง |
| --- | --- | --- | --- |
| ทั่วโลก | 1 เมษายน ค.ศ. 2014 | ดิจิตัลดาวน์โหลด | โครมเอนเตอร์เทนเมนต์,  โซนีมิวสิก |
| เกาหลีใต้ | 2 เมษายน ค.ศ. 2014 | ซีดีซิงเกิล | โครมเอนเตอร์เทนเมนต์,  โซนีมิวสิก |
| ไต้หวัน | 29 เมษายน ค.ศ. 2014 | ซีดีซิงเกิล | โครมเอนเตอร์เทนเมนต์,  โซนีมิวสิก |
กับชุดที่ใช้ในมิวสิกวิดีโอและคอนเสิร์ต (จากซ้าย: เอลลิน, โชอา, โซยุล, เวย์ และกึมมี)
ออร์แกน

| --- | --- |
ออร์แกนท่อ ปี 1741 ใน เอกลีเซ เซนต์โทมัส, สทราซบูร์, ประเทศฝรั่งเศส
เครื่องดนตรีลิ่มนิ้ว
ช่วงเสียง
 
บทความที่เกี่ยวข้อง
  ออร์แกนท่อ  ออร์แกนโรงละคร  ออร์แกนไฟฟ้า  ออร์แกนแฮมมอนด์  ออร์แกนรีด  บทละครออร์แกน 
ตัวอย่างบรรเลงออร์แกน
เพลง  (โดย Münsterorgel Dinkelsbühl)
ออร์แกน (อังกฤษ: organ, กรีก: ὄργανον ออร์กานอน)  เป็นเครื่องดนตรีสากล ออร์แกนมีประวัติในการประดิษฐ์ที่ยาวนานมาตั้งแต่สมัยโรมัน และมีความสำคัญควบคู่มากับศาสนาคริสต์เลยทีเดียว คำว่า organ นั้น ก็มาจากภาษาละติน organum ซึ่งเป็นชื่อที่ใช้เรียกเครื่องดนตรีชนิดหนึ่ง ที่มีชื่อว่า hydraulis  
ต้นกำเนิดเสียงของออร์แกนมาจากลม ซึ่งมีแหล่งกำเนิดหลายวิธีซึ่งในสมัยโบราณก็ต้องใช้แรงคนในการผลิตลม เมื่อลมถูกบังคับให้ไหลผ่านท่อที่มีขนาดต่างๆกันก็จะเกิดเสียงที่มีความถี่แตกต่างกัน ท่อที่ใช้ในการสร้างออร์แกนนั้น อาจจะเป็นไม้ หรือโลหะ ก็ได้ ซึ่งจะส่งผลให้มีเสียงที่แตกต่างกัน และออร์แกนหนึ่งเครื่อง สามารถทำเสียงต่าง ๆ ได้เท่า ๆ กับเครื่องดนตรีหลายชิ้นมารวมกัน ดังนั้น ออร์แกนจึงสามารถเล่นได้ทั้งแนวทำนอง และแนวเดินเบส โดยไม่ต้องพึ่งพาเครื่องดนตรีอื่นใด ดังนั้น ในสมัยก่อนนั้น ออร์แกนจึงถือเป็นเครื่องดนตรีที่มีประสิทธิภาพสูงที่สุดในบรรดาเครื่องดนตรีทั้งปวง
ออร์แกนได้รับฉายาว่าเป็นราชาแห่งเครื่องดนตรีตะวันตก เนื่องจากมีความซับซ้อนในการประดิษฐ์ และขนาดที่ใหญ่ ออร์แกนที่ใหญ่ที่สุดในโลกอยู่ที่ แอตแลนติกซิตีคอนเวนชันฮอล ที่เมืองแอตแลนติกซิตี รัฐนิวเจอร์ซีย์ สหรัฐอเมริกา ซี่งมีจำนวนไปป์ถึง 33,000 ไปป์
| ด ค กเครื่องดนตรีลิ่มนิ้ว |
| --- | --- | --- |
| สากล |  หีบเพลงชัก  คาริลลอน  แคลฟวิคอร์ด  ฮาร์ปซิคอร์ด  ออร์แกน  เปียโน  ซีเลสตา  |  |
ออคโทพาร์ทแทรเวเลอร์

| ออคโทพาร์ทแทรเวเลอร์ |
| --- | --- |

ผู้พัฒนา: แผนกธุรกิจที่ 11 ของสแควร์เอนิกซ์ Acquire
ผู้จัดจำหน่าย: สแควร์เอนิกซ์
กำกับ: Keisuke Miyauchi
อำนวยการผลิต: Tomoya Asano Masashi Takahashi
ออกแบบ: Kota Oosaki
โปรแกรมเมอร์: Satoshi Hasegawa Yutaka Watanbe
ศิลปิน: Naoki Ikushima Mika Iizuka
เขียนบท: Kakunoshin Futsuzawa
แต่งเพลง: Yasunori Nishiki
เอนจิน: อันเรียลเอนจิน 4
เครื่องเล่น: นินเท็นโด สวิตช์ ไมโครซอฟท์ วินโดวส์ สตาเดีย เอกซ์บอกซ์วัน เพลย์สเตชัน 4 เพลย์สเตชัน 5
วางจำหน่าย: นินเท็นโด สวิตช์ 13 กรกฎาคม 2018 ไมโครซอฟท์ วินโดวส์ 7 มิถุนายน 2019 สตาเดีย 28 เมษายน 2020 เอกซ์บอกซ์วัน 25 มีนาคม 2021 เพลย์สเตชัน 4 และ เพลย์สเตชัน 5 5 มิถุนายน 2024
แนว: เล่นตามบทบาท
รูปแบบ: ผู้เล่นคนเดียว
ออคโทพาร์ทแทรเวเลอร์ (ญี่ปุ่น: オクトパス トラベラー; โรมาจิ: Okutopasu Toraberā อังกฤษ: Octopath Traveler) เป็นวิดีโอเกมแนวเล่นตามบทบาท พัฒนาและจัดจำหน่ายโดยสแควร์เอนิกซ์ ตัวเกมวางจำหน่ายบนนินเท็นโด สวิตช์ ในเดือนกรกฎาคม 2018 สำหรับไมโครซอฟท์ วินโดวส์ ในเดือนมิถุนายน 2019 สำหรับสตาเดีย ในเดือนเมษายน 2020 สำหรับเอกซ์บอกซ์วัน ในเดือนมีนาคม 2021 และสำหรับเพลย์สเตชัน 4 และ เพลย์สเตชัน 5 ในเดือนมิถุนายน 2024 ตัวเกมทำยอดขายมากกว่า 2.5 ล้านชุดทั่วโลกภายในเดือนกุมภาพันธ์ 2021 และได้รับกระแสเชิงบวกจากนักวิจารณ์ โดยจุดที่ถูกชมเชยมากที่สุดคือกราฟิกและรูปแบบศิลปะ ตัวเกมยังมีเกมภาคก่อนในชื่อ ออคโทพาร์ทแทรเวเลอร์: แชมเปียนส์ออฟเดอะคอนติเนนต์ เปิดตัวสำหรับ Android และ iOS วางจำหน่ายในปี 2020 ในญี่ปุ่น ตามมาด้วยการเปิดตัวทั่วโลกในปี 2022 ส่วนภาคต่อ ออคโทพาร์ทแทรเวเลอร์ II มีกำหนดวางจำหน่ายทั่วโลกสำหรับ นินเท็นโด สวิตช์, เพลย์สเตชัน 4, เพลย์สเตชัน 5 และ วินโดวส์ ในวันที่ 24 กุมภาพันธ์ 2023